Във връзка с постъпило уведомление с вх. № ОВОС-3720/15.12.2022г. и доп. инфо. с вх. №ОВОС-3720-2/27.01.2023г. за инвестиционно предложение (ИП): „Жилищно строителство“, в обхвата на поземлени имоти с идентификатори №47113.10.116-пасище общинска публична собственост, №47113.10.70-за друг вид застрояване, общинска частна собственост и №47113.10.81-дере, съвместно с частична преработка на кв. 40, местност „Делника“ по КК на с. Манолско Конаре, с възложител: ОБЩИНА МАРИЦА, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 10, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“.

Копие на писмото е изпратено до кметство с. Манолско Конаре

Отговорено от РИОСВ-Пловдив на 20.02.2023г.